4. मुझे ऐसा लगता है कि गोवा में आना खुशी मनाने का पर्याय माना जाता है। नए साल का स्वागत करने के लिए देश-विदेश से लोग गोवा आते हैं। मेरे खयाल से क्रिसमस और नए साल के बीच गोवा में शायद ही कोई जगह खाली रहती होगी। मॉनसून के दौरान भी गोवा आने के लिए पर्यटकों में विशेष उत्साह रहता है। संयोग से मेरी यह गोवा यात्रा भी मॉनसून के दौरान ही हो रही है। पर्यटन केंद्र के रूप में गोवा की इस लोकप्रियता के पीछे समुद्र तट और जलवायु का आकर्षण तो है ही, गोवा-वासियों का अतिथि सत्कार भी एक मुख्य कारण है। इसके लिए आप सब की जितनी सराहना की जाए वह कम है।